Okresná prokuratúra Nitra 
Damborského 1, 949 99 Nitra 1 	

Sp. zn. : 2 Pv 639/14/4403	Nitra, 9.2.2015
EEČ : 2-32-48-2015

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátorka Okresnej prokuratúry Nitra
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
za prečin zanedbania povinnej výživy podľa § 207 odsek 1 Trestného zákona,         ktoré mu bolo podľa § 206  odsek 1 Trestného poriadku vznesené uznesením povereného policajta Obvodného oddelenia Policajného zboru v Nitre (ďalej len „poverený policajt PZ“) pod           ČVS: ORP-1932/NR-NR-2014 na tom skutkovom základe, že ako otec maloletého dieťaťa XXXXX, nar. XXXXX, zvereného do výchovy matky XXXXX, bytom XXXXX, ku ktorému má podľa Zákona o rodine vyživovaciu povinnosť, ktorej výška mu bola určená rozsudkom Okresného súdu XXXXX sp. zn. 11P/240/2012-33 zo dňa 21.01.2013, právoplatného dňa 11.02.2013, v sume 150,- € mesačne vždy do 15. dňa v mesiaci vopred k rukám matky dieťaťa, si túto vyživovaciu povinnosť v období od 01.04.2014 do 30.12.2014 riadne neplnil, čím mu vznikol za uvedené obdobie po odpočítaní čiastkových úhrad v sume 250,- €, dlh na neuhradenom výživnom v sume 1 100,- €,

pretože zanikla trestnosť činu a trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.

Odôvodnenie:
Poverený policajt PZ uznesením vydaným podľa § 199 odsek 1 Trestného poriadku d¨ľa 23.10.214 začal trestné stíhanie a uznesením zo d¨ľa 09.12.2014 ČVS: ORP-1932/NR-NR-2014 podľa § 206 odsek 1 Trestného poriadku vzniesol obvinenie XXXXX za prečin zanedbania povinnej výživy podľa § 207 odsek 1 Trestného zákona na skutkovom základe uvedenom vo výrokovej časti tohto uznesenia.
Prečinu zanedbania povinnej výživy podľa § 207 odsek 1 Trestného zákona sa dopustí ten, kto najmenej tri mesiace v období dvoch rokov neplní, čo aj z nedbanlivosti, zákonnú povinnosť vyživovať alebo zaopatrovať iného.  
Podľa § 86 písmeno a) Trestného zákona trestnosť trestného činu zaniká aj vtedy, ak ide o trestný čin zanedbania povinnej výživy, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.
Podľa § 215 odsek 1 písmeno h) Trestného poriadku prokurátor zastaví trestné stíhanie,    ak zanikla trestnosť činu.
V rámci prípravného konania bolo vykonané dokazovanie výsluchom svedkyne XXXXX a zabezpečením na vec sa vzťahujúcich listinných dokladov, z ktorých bolo zistené, že vyššie uvedený skutok sa stal, má znaky trestného činu zanedbanie povinnej výživy podľa § 207 odsek 1 Trestného zákona a zabezpečené dôkazy dostatočným spôsobom preukazujú, že tohto skutku sa dopustil obvinený XXXXX. Vyšetrovanie bolo ukončené záverečným preštudovaním vyšetrovacieho spisu a spis bol d¨ľa 23.01.2015 predložený dozorujúcej prokurátorke spolu s návrhom na podanie obžaloby.
Pred skončením prípravného konania obvinený XXXXX využil ustanovenie o účinnej ľútosti, d¨ľa 29.01.2015 sa osobne bez predvolania dostavil pred prokur¨˘torku, ku skutku sa priznal, svoje konanie oľutoval a predložil doklady o zaplatení zameškaného výživného v sume          1 100,- € za obdobie od 01.04.2014 do 30.12.2014 a zaplatenie výživného za mesiac január 2015 v sume 150,- €. Tieto skutočnosti boli overené u matky dieťaťa, svedkyne XXXXX, ktorá uviedla a potvrdila, že obvinený XXXXX vložil na číslo jej účtu vo VÚB (2866253753/0200) d¨ľa 22.01.2015 sumy 50,- € a 850,- €, d¨ľa 28.01.2015 sumu 350,- €, čím považuje výživné v plnom rozsahu za zaplatené od 01.04.2014 do konca januára 2015.
Z vykonaného dokazovania výsluchom svedkyne pred policajtom tiež vyplynulo, že dieťa malo doposiaľ zabezpečené základné životné potreby, matka dieťaťa náhradné výživné nepoberá a neplnenie vyživovacej povinnosti nemalo trvalo nepriaznivé následky na dieťa. 

Z dôvodu, že obvinený XXXXX si dodatočne splnil svoju vyživovaciu povinnosť voči svojmu maloletému dieťaťu v plnom rozsahu, trestný čin nemal trvalo nepriaznivé následky na vývoj dieťaťa, možno prijať záver, že trestnosť uvedeného prečinu zanikla.

Na základe vyššie uvedených skutočností bolo rozhodnuté tak, ako je uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok.

Mgr. Soňa Struhárová
prokurátorka